Sportski arbitražni sud (CAS) u Lausanni odbio je žalbu Josipa Šimunića (36) na kaznu Fife! CAS je tako potvrdio Fifinu kaznu koja je hrvatskom braniču "odrezala" 10 utakmica zabrane igranja za reprezentaciju te zabranila pristup stadionima na SP-u u Brazilu. Ova odluka znači i da je ovo vjerojatno kraj Šimunićeve karijere u dresu reprezentacije.

Ova odluka neće promijeniti Šimunićev status Davor Šuker predsjednik HNS-a

Šimunić i njegov odvjetnički tim obaviješteni su e-mailom, a obrazloženje presude uslijedit će poslije.

– Fifa ničime nije dokazala da je Šimunić nekoga uvrijedio ni da je imao namjeru nekoga uvrijediti. Ovdje nije pobijedila pravda nego snaga Fife koja je svoju kaznu temeljila na političkom, a ne pravnom aspektu Šimunićeva slučaja – rekao je Šimunićev odvjetnik Davor Prtenjača.

Odluku CAS-a komentirao je predsjednik HNS-a Davor Šuker.

– Žao mi je Josipa, ali dobro su poznati stavovi Fife, Uefe i HNS-a u vezi s pitanjima rasizma i diskriminacije i ova odluka slijedi takvu politiku. Međutim, to neće promijeniti status koji je zaslužio sa 105 nastupa za Hrvatsku. Josip je dao važan doprinos na našem putu do Brazila i reprezentativci će na Svjetskom prvenstvu sigurno igrati i za njega – izjavio je Šuker.

Joe će se, navodno, žaliti Vrhovnom sudu Švicarske.

Podsjetimo, Šimunić je nakon utakmice s Islandom poveo navijanje "za dom", što u Fifi protumačili kao veličanje ustaškog režima i poticanje na nacionalnu netrpeljivost.

>> Šimunić nakon Hajduka na operaciju